ועדת הכלכלה, כנסת 25, פרוטוקול מספר 199, 2023-08-06 00:00

דוד ביטן: אני פותח את הישיבה בנושא: יישום תוכנית "צדק תחבורתי" של משרד התחבורה והבטיחות בדרכים ומשרד האוצר

דוד ביטן:  משרד האוצר פה?     

שחר בר: כן

דוד ביטן: משרד התחבורה פה?     

נעה אבירם: כן

דוד ביטן: מה?     

נעה אבירם: כן

דוד ביטן: בזמנו ניהלנו דיונים איתכם לגבי רפורמה מסוימת

דוד ביטן:  ואז השרה עשתה מסיבת עיתונאים, שכללה שיפור מהרפורמה הקודמת: לגבי הפריפריה באמת 50%, צעירים עד גיל 26; וקשישים או מבוגרים ותיקים מגיל 67 נסיעה חינם ברכבת ובאוטובוס, ונשים מגיל 62

דוד ביטן:  לאחר מכן האוצר אמר שאין לו מספיק תקציב לעניין הזה, כי העלות הייתה 720 מיליון

דוד ביטן:  הוא הקציב לעניין 360 מיליון

דוד ביטן:  ניהלנו ישיבה עם משרד האוצר ועם משרד התחבורה ואמרנו שאנחנו נמשיך את הדיון ושינסו האוצר והתחבורה להסתדר

דוד ביטן:  בינתיים, חיכינו לכם

דוד ביטן:  ואמרתי גם לשרת התחבורה וגם למשרד האוצר, שאם הנושא לא יסתדר תקציבית, אנחנו נבקש ישיבה עם ראש הממשלה יחד עם המשרדים, כי אני חושב שזו בשורה מאוד חשובה לציבור

דוד ביטן:  העלות לא גבוהה וניתן לעשות את זה

דוד ביטן:      מה עשיתם בגלל העלייה של 12%? אז קיימתם ישיבה

דוד ביטן:  נראה לי, לקחתם את הפחתה של 12% מה-360 מיליון ומכרתם את הקשישים והוותיקים

דוד ביטן:  בעצם ביטלתם את הרפורמה רק להם

דוד ביטן:  דבר שאני לא מסכים לו בשום פנים ואופן

דוד ביטן:  כל דבר אתם בסוף לא נותנים למבוגרים

דוד ביטן:  כל דבר

דוד ביטן:  לא נותנים להם מה שצריך

דוד ביטן:  אז סוף-סוף היה משהו שאפשר לתת להם, אז אתם מכרתם אותם בתמורה להפחתת ה-12%

דוד ביטן:  אנחנו לא נסכים לדבר כזה

דוד ביטן:  אין מצב

דוד ביטן:  אולי אתם לא מבינים את העניין

דוד ביטן:  אין מצב שוועדת הכלכלה תסכים שההפחתה של ה-12% תהיה על חשבון הרפורמה לוותיקים

דוד ביטן:  אין דבר כזה

דוד ביטן:  לא יהיה קיים דבר כזה

דוד ביטן:  אז אתם עושים מסיבות עיתונים שהפחתתם את ה-12%

דוד ביטן:  אם נתתם תקציב והפחתתם את זה, עלא כיפאק

דוד ביטן:  אבל אם הפחתתם את זה על חשבון הרפורמה לוותיקים, אז לא מוסכם הדבר הזה

דוד ביטן:       אני מבקש, קודם כול, לדעת מספר דברים

דוד ביטן:  אחד, מה העלות של ההפחתה של 12%

דוד ביטן:  ותסבירו לי למה השתנתה הרפורמה והכוונה לעשות רפורמה לגבי הוותיקים

שלום דנינו: על כמה עומד היום הסכום? אתה יודע, דוד?     

דוד ביטן: אני לא יודע

דוד ביטן:  שהם יגידו

דוד ביטן:  תוקצב בתקציב המדינה 360 מיליון שקל

דוד ביטן:  אמרו: לא מספיק

שלום דנינו: כי אני שומע על 200 מיליון

דוד ביטן: לא

דוד ביטן:  360 מיליון אמרו לא מספיק

דוד ביטן:  צריך 720 מיליון

דוד ביטן:  דיברתי עם שר האוצר ועם שרת התחבורה

דוד ביטן:  בסדר

דוד ביטן:  אז קל מאוד

דוד ביטן:  אפילו אין שקיפות לציבור

דוד ביטן:  אתם אומרים: ביטלנו את ה-12%

דוד ביטן:  עלא כיפאק

דוד ביטן:  אתם לא אומרים: ביטלנו את זה על חשבון האנשים הוותיקים

דוד ביטן:  לא אומרים את זה

דוד ביטן:  זו התוצאה

דוד ביטן:  כדי להפחית את ה-12%, אתם ביטלתם משהו מה-360 מיליון או נתתם כסף בנוסף?      

שחר בר: אני אתייחס

דוד ביטן: נו, תגידו לי

דוד ביטן:  אז למה בוטלה הרפורמה לוותיקים?     

שחר בר: שמי שחר בר, מאגף התקציבים, משרד האוצר

שחר בר:  העלות של הרפורמה לא השתנתה

שחר בר:  היא עדיין עומדת על 360 מיליון שקל

שחר בר:  המימון של ההתייקרות בא מכמה מקורות, בעצם מהעלאת תעריף רכבת הקלה, שיהיה בשנת 2024

דוד ביטן: נו, אז מה עשיתם פה? הורדתם את ה-12% והעליתם את הרכבת הקלה? אז באמת מסיבת עיתונאים למופת עשו שרת התחבורה ושר האוצר

שחר בר: הרכבת הקלה, מדובר בשירות פרמיום לעומת האוטובוס

שחר בר:  יש הגיון

דוד ביטן: נו?     

שחר בר: כמו שהרכבת הכבדה היום עולה יותר מאוטובוס, בגלל שהיא נוסעת על מסילה נפרדת והיא מהירה ונותנת שירות

דוד ביטן: אז יש עלייה

דוד ביטן:  העלייה בכל מקרה תקרה

דוד ביטן:  אולי לא לאוטובוס

דוד ביטן:  אבל לרכבת כן

שחר בר: במקום התייקרות רוחבית - - -     

שלום דנינו: אגב, במספר, את יכולה להגיד לנו מה זה 12% על המחזור?     

דוד ביטן: כמה העלות של ה-12%? תגידי לי

שחר בר: כ-300 מיליון שקל בשנה

דוד ביטן: העלות?     

שלום דנינו: ה-12%?     

שחר בר: כן

שחר בר:  כי זה מהפדיון

שחר בר:  בסוף ההוצאה על תחבורה ציבורית היא 13 מיליארד שקל

שלום דנינו: מהפדיון? זה בדיוק מה שאני שואל

שלום דנינו:  כן?     

שחר בר: מתוך זה הפדיון הוא 3 מיליון

שחר בר:  זאת אומרת, התחבורה הציבורית מסובסדת

דוד ביטן: אבל היא הייתה מסובסדת גם לפני זה?     

שחר בר: נכון

שחר בר:  היא מסובסדת באחוזים מאוד גבוהים

דוד ביטן: נו?     

שחר בר: כל ההוצאה לתחבורה הציבורית אמורה להיות השנה 14 מיליארד שקל, מתוך זה יש פדיון של 3 מיליון שקל

דוד ביטן: אז מה זה העלייה הזאת של הרכבת הקלה? בגלל שזה חדש, אז אפשר לקבוע איזה מחיר שרוצים? אני רוצה להבין

שחר בר: בסוף מדובר בשירות טוב יותר

שחר בר:  נוסע על מסילה נפרדת

דוד ביטן: זאת אומרת, מה שאת אומרת הוא: הורדנו את ה-12%, אבל לא מהדברים החדשים

דוד ביטן:  בדברים החדשים תהיה עלייה

דוד ביטן:  מה, זה לא תחבורה ציבורית? מה העניין?     

שחר בר: זו תחבורה ציבורית

שחר בר:  גם היא מסובסדת, תהיה מסובסדת ב-70%-80%

דוד ביטן: נו?     

שחר בר: גם הכרטיס של הרכבת הקלה, אם הייתי משקפת את העלות לציבור, זה בטח לא היה 8 שקלים

שחר בר:  זה היה 20 שקל

דוד ביטן: מה קורה בכל העולם?     

שחר בר: בכל העולם יש

שחר בר:  בלונדון, לדוגמה, גם שם יש מערכת תעריפים נפרדת

שחר בר:  יש רכבות מהירות שעולות הרבה יותר

שחר בר:  אוטובוס עולה פחות

שחר בר:  אוטובוס סובל מפקקים

שחר בר:  רכבת קלה לא

דוד ביטן: אני גם לא ראיתי שם

דוד ביטן:  רכבת הקלה היא רכבת מהירה

דוד ביטן:  זו רכבת נגישה יותר, אבל לא מהירה

שחר בר: לא

שחר בר:  אבל היא בסוף נותנת שירות טוב יותר מהאוטובוס

דוד ביטן: ברור

שחר בר: נכון

שחר בר:  כמו שהרכבת הכבדה מתומחרת יותר

דוד ביטן: גם אוטובוס חדש נותן שירות יותר טוב ממה שהיה קודם

שלום דנינו: אז איך כיסיתם את ה-360 מיליון של ה-12%, המקבילה של 12%, בהתייקרות?     

שחר בר: לא

שחר בר:  ה-360 מיליון זה העלות של הרפורמה

שלום דנינו: אוקיי

שלום דנינו:  כמה זה ה-12% על המחזור?     

דוד ביטן: לא

דוד ביטן:  עלות הרפורמה היא 720 מיליון

שחר בר: 300 מיליון

דוד ביטן: מה עשתה השרה? אני רוצה להבין

שלום דנינו: אז מה זה 12%?     

דוד ביטן: היא נתנה את הרפורמה לפריפריה 50%, ולצעירים, ובעצם הקשישים לא יקבלו כלום

דוד ביטן:  זה מה שהחלטתם, שהוותיקים, הקשישים לא יקבלו שום דבר?     

שחר בר: רגע

שחר בר:  אני מציעה שמשרד התחבורה כרגע יתייחס

אחמד טיבי: מה עם הקשישים? מה עם הקשישים?     

דוד ביטן: תגידי לי, יש לך הורים מבוגרים?     

שחר בר: לי יש הורים

שחר בר:  יש לי גם סבא וסבתא

דוד ביטן: מבוגרים, נכון?     

שחר בר: הורים שלי?     

דוד ביטן: מבוגרים? בני כמה הם?     

שחר בר: אבא שלי מעל גיל 60 ואימא שלי לא

נעה אבירם: לא

נעה אבירם:  הם לא נוסעים בחינם

דוד ביטן: מה?     

שחר בר: הם לא נוסעים בחינם

שלום דנינו: תפסת פה מקרה

דוד ביטן: צעיר

דוד ביטן:  בסדר

דוד ביטן:  לכולם יש הורים

שלום דנינו: אז בואו ניקח את סבא וסבתא

שלום דנינו:  כן

דוד ביטן: למה צריך תמיד מההורים האלה לשלול דברים שאחרים מקבלים? אני לא מבין את זה

דוד ביטן:  באמת שאני לא מבין את העניין הזה

שלום דנינו: אבל אני עוד לא הבנתי את המספר, וסליחה

שלום דנינו:  כמה זה ה-12% מהפדיון שאתם חושבים - - -     

דוד ביטן: 300 מיליון, הם אומרים

שלום דנינו: כמה?     

דוד ביטן: 300 מיליון

שלום דנינו: 300 מיליון

שחר בר: אני פשוט רוצה - - -     

דוד ביטן: במקום לתת את ה-300 מיליון האלה להשלים את הרפורמה, שהיא בשורה מאוד גדולה לציבור, החלטתם להוריד את ה-12% על חשבון הקשישים, מה שנקרא

דוד ביטן:  הרי אז על מה התווכחתם איתי כל הזמן? אם יש לכם את הכסף לתת אותו, למה לא נתתם אותו לפני שלושה-ארבעה חודשים? למה? התניתם את זה בגודש, במה לא? במה לא?      

שחר בר: לא מדובר בתוספת מקורות

שחר בר:  אין כאן תקציב - - -     

דוד ביטן: אז זו העלאת תעריף במכל מקרה

שלום דנינו: אז איך זה כוסה?     

דוד ביטן: אתה שומע, אחמד?     

אחמד טיבי: כן

דוד ביטן: פשוט מאוד

דוד ביטן:  הם אמרו שהורידו את ה-12%, ובעצם הוסיפו את זה במקום אחר

דוד ביטן:  הבנת?     

אחמד טיבי: ישראבלוף

דוד ביטן: ישראבלוף, בדיוק

דוד ביטן:  זה המצב

חן גבע: אני רגע אתייחס

חן גבע:  שמי חן גבע ממשרד התחבורה

חן גבע:  התקציב של הרפורמה לא השתנה

חן גבע:  הוא היה 360 מיליון והוא נישאר 360 מיליון

דוד ביטן: לא

דוד ביטן:  אבל אמרנו שצריך להוסיף עוד 360 מיליון

חן גבע: אם היינו מקבלים תקציב נוספת לטובת הרפורמה, אז זה היה הולך לרפורמה

דוד ביטן: ברור

דוד ביטן:  אבל מה עשיתם? קודם כול, אמרתם שזו הפחתה של התעריף

דוד ביטן:  זה לא נכון

דוד ביטן:  הפחתתם תעריף X והעליתם תעריף Y

דוד ביטן:  קודם כול, זה לא מדויק

דוד ביטן:  לא נכון ולא מדויק

חן גבע: לא

חן גבע:  רגע

חן גבע:  קודם כול, הרכבת הקלה בשנה הקרובה לא הולכת להתייקר

דוד ביטן: מי?     

חן גבע: הרכבת הקלה בשנה הקרובה לא הולכת להתייקר

דוד ביטן: בגלל שהיא ניסיונית

דוד ביטן:  מה אתה רוצה? להוסיף על זה?     

חן גבע: לא, לא

חן גבע:  גם בירושלים, זאת אומרת, המחיר לא הולך לעלות

חן גבע:  המחיר הולך להישאר בשנה הקרובה

דוד ביטן: אבל האוצר אמר משהו אחר עכשיו

חן גבע: לא בשנה הקרובה

דוד ביטן: מה זה משנה מתי באמת? וה-12% מתי יעלה?     

חן גבע: לא יעלה

דוד ביטן: בשנה הבאה יעלה? מה, זה לכל החיים? לכל החיים הורדתם את ה-12%?     

שלום דנינו: אז מאיפה כיסיתם את ה-300 מיליון?     

חן גבע: רגע

חן גבע:  תנו לי רק להדגיש

חן גבע:  ה-12% בוטלו ולא יעלו

חן גבע:  לצורך העניין, בשנה הבאה יעלה לפי עליית המדד שתהיה במהלך השנה

חן גבע:  אבל 12% לא יחזרו בשנה הבאה

שלום דנינו: אבל איך כיסיתם את ה-300 מיליון? זה מעניין אותי

שלום דנינו:  אתם אומרים: יש התייקרות, זה 300 מיליון, 12%, ואוקיי, הסתדרנו

שלום דנינו:  כאילו, איך אתם מנהלים את העניינים?     

דוד ביטן: איפה הם? איפה הם?     

שחר בר: אז התחלתי להתייחס

שלום דנינו: כי זה קסם, הדבר הזה

שלום דנינו:  אנחנו רוצים ליישם את זה בעוד מקומות

דוד ביטן: היא אמרה

דוד ביטן:  מעלים את הרכבת הקלה

דוד ביטן:  אני אסביר לך

דוד ביטן:  בוא אני אסביר לך במקומה

שלום דנינו: בבקשה

דוד ביטן: מכיוון שרכבת הקלה זה שירות חדש, אפשר לקבוע לו מחיר

דוד ביטן:  המחיר, זה לא נקרא עלייה

דוד ביטן:  קובעים מחיר

דוד ביטן:  ולכן אין פה עלייה

דוד ביטן:  זה התרגיל

דוד ביטן:  זה התרגיל הציבורי או יחסי הציבור שלו

דוד ביטן:  הבנת עכשיו? הינה, אני אומר לך

דוד ביטן:  כן מעלים את המחירים

דוד ביטן:  אז מעלים משהו אחר

דוד ביטן:  מה זה משנה

דוד ביטן:  הרי מה, מה העניין הזה? וזה מה שהתכוונו, שערים הגדולות מממנות בסופו של דבר את העניין; כי בסופו של העניין, איפה הרכבת הקלה? בבת ים, בראשון, בתל אביב, ברמת גן, בכל המקומות האלה

דוד ביטן:       תקשיבו, אתם רוצים להוריד את ה-12%? לא משנה שעבדתם על הציבור עם ההעלאות, אני אומר לכם, אם אתם לא תיתנו לקשישים – מי קבע? אני לא מבין את זה

דוד ביטן:  אתם קבעתם מה להכניס ב-360 מיליון

דוד ביטן:  זה לא מקובל עלינו, כי קשישים יש גם בפריפריה ויש גם בכל מקום, לא רק בערים הגדולות או משהו כזה

דוד ביטן:  אני אגיד לכם את האמת

דוד ביטן:  אתם תבטלו לקשישים את הרפורמה, אני אישית אדאג להפגנות מול הבית של שרת התחבורה ומול הבית של שר האוצר עם קבוצה של קשישים שכל הזמן אתם לא דואגים לזכויות שלהם, כל הזמן

דוד ביטן:  זה לא הגיוני

דוד ביטן:  זה הכול

אחמד טיבי: שר האוצר גר מחוץ לגבולות המדינה

דוד ביטן: לא משנה

דוד ביטן:  אני אנסה

שלום דנינו: ואם יישארו מפגינים קצת גם מול טיבי, כי אצלו אין הפגנות

אחמד טיבי: אהלן וסהלן

נעה אבירם: ברשותך, חבר הכנסת, האם אפשר לומר כמה מילים?     

דוד ביטן: זה לא את

דוד ביטן:  זו בעצם החלטה של השרים

דוד ביטן:  את יכולה – נו, זה הכול

נעה אבירם: כן חשוב לי רק לומר

ד"ר עידית חנוכה: - - -     

דוד ביטן: כן

דוד ביטן:  אבל מה, היא אשמה במשהו? היא לא אשמה

דוד ביטן:  אני לא בא אליה בטענות

נעה אבירם: לא

נעה אבירם:  אבל אני רוצה, ברשותכם, רק לומר כמה מילים

דוד ביטן: בסדר

דוד ביטן:  אני המתנתי לכם

דוד ביטן:  המתנתי לכם בסבלנות, לשני השרים ולאוצר ולתחבורה

דוד ביטן:  המתנתי בסבלנות ארבעה חודשים

דוד ביטן:  אמרתי, תגיעו להסכמה

דוד ביטן:  לא רק שלא הגעתם להסכמה

דוד ביטן:  בעצם החלטתם לקחת מהרפורמה, והשאר – אני לא אומר את המילה "לדפוק", זה לא נעים להגיד את זה; אבל זה מה שעשיתם על חשבון הוותיקים

דוד ביטן:  וזה לא מקובל עלינו

דוד ביטן:  אני מאוד מצטער

דוד ביטן:  והסיסמה הזאת, שהורדתם מחירים – הורדתם

דוד ביטן:  אני לא אומר שלא

דוד ביטן:  הורדתם

דוד ביטן:  אבל העליתם משהו אחר

דוד ביטן:  בשנה הבאה אתם תעלו

דוד ביטן:  אז זה גם כן לא מדויק

דוד ביטן:       רבותיי, אני רוצה מכם תשובות ברורות

דוד ביטן:  לא מעניין אותי

דוד ביטן:  אתם יודעים מה? כבר לא מעניין אותי

דוד ביטן:  אני לא מחכה לכם ולא הולך בצורה לויאלית בעניין הזה

דוד ביטן:  אני רוצה לדעת מאיפה אתם מביאים את הכסף כדי שהקשישים יקבלו את מה ששרת התחבורה הבטיחה במסיבת העיתונאים

דוד ביטן:  היא הבטיחה, לא אני

דוד ביטן:  היא אמרה במסיבת עיתונאים שהרפורמה כוללת מבוגרים מגיל 67 פטור, ומגיל 62 נשים פטור

דוד ביטן:  שהיא תביא את התקציב הזה

דוד ביטן:  אותי לא מעניין

דוד ביטן:  היא לא הסכימה להביא את זה מהמשרד

דוד ביטן:  אמרנו: אוקיי, נעשה את זה ביחד עם משרד האוצר

דוד ביטן:  משרד האוצר התנה את זה בתנאים של גודש ואני לא יודע מה

דוד ביטן:  אותי לא מעניין

דוד ביטן:  אתם לא תעשו את זה יותר למבוגרים

דוד ביטן:  נגמר

דוד ביטן:  לא יכול להיות שרק הצעירים מקבלים ורק זה מקבל

דוד ביטן:  אין דבר כזה

שלום דנינו: איך מתחלקים?     

דוד ביטן: גם הם תושבי המדינה

דוד ביטן:  גם הם אזרחים שמגיעים להם דברים, ולא רק לאנשים אחרים

שלום דנינו: איך מתחלקים ה-360 מיליון לקטגוריות של ההנחה?     

דוד ביטן: הכול נתנו לזה, לפריפריה ולזה הם לקחו, כן

שלום דנינו: את יכולה להגיד כמה פריפריה, כמה חיילים?     

חן גבע: מה שקורה טרם הרפורמה הוא 50% הנחה לתושבי יישובים במדד סוציו-אקונומי 5-1

דוד ביטן: היא אמרה את זה

דוד ביטן:  כן

דוד ביטן:  זה היה בתוך הרפורמה שלנו

שלום דנינו: יודעים את הסכומים?      

דוד ביטן: זה הסכום, 300 ומשהו מיליון

דוד ביטן:  הכול לקחתם, לא?      

שלום דנינו: כן

שלום דנינו:  אבל איך זה מתחלק?     

חן גבע: אז אני אומר שוב

חן גבע:  מה שמכילה הרפורמה הוא יישובים בפריפריה הגיאוגרפית והחברתית וצעירים

שלום דנינו: לא

שלום דנינו:  אלה הפרמטרים

שלום דנינו:  אני שואל כמה הולך לפה, כמה לפה

דוד ביטן: 360

שלום דנינו: זה בסך הכול

דוד ביטן: לא

דוד ביטן:  זה הסכום

חן גבע: כן, זה הסכום

שלום דנינו: של הסך הכול

חן גבע: נכון

שלום דנינו: אני מנסה להבין כמה הולך לפה

דוד ביטן: לא

דוד ביטן:  הכול הולך לשם

דוד ביטן:  צעירים עד גיל 26 לא היו במסיבת עיתונאים של השרה

דוד ביטן:  אנחנו הוספנו את זה בוועדה

דוד ביטן:  עכשיו הם השאירו את זה

דוד ביטן:  זו לדעתי עלות נמוכה, לא גבוהה

דוד ביטן:  העלות הגבוהה זה הפריפריה החברתית והגיאוגרפית

שלום דנינו: יכולה לדעת או שאין מספרים?     

דוד ביטן: אתם לא אומרים

דוד ביטן:  אז אני עונה לך

דוד ביטן:  אתה רואה שהם לא עונים

שלום דנינו: כמה חיילים, כמה צעירים, כמה פריפריה?     

דוד ביטן: מה נשאר? בואו נשאל שאלה הפוכה

דוד ביטן:  מה-360 מיליון שבתקציב, מה נשאר ממנו?     

חן גבע: מה לא נשאר? מה?     

דוד ביטן: אני שואל את האוצר

חן גבע: אוקיי

דוד ביטן: אחרי מה שעשיתם עכשיו, מה נשאר מה-360 מיליון?     

שחר בר: העלות של הרפורמה היא 360 מיליון שקל

דוד ביטן: מה?     

שחר בר: העלות של הרפורמה היא 360 מיליון שקל

דוד ביטן: את כל 360 מיליון חילקתם?     

שחר בר: כן

דוד ביטן: זאת אומרת שאני עונה לו עכשיו שה-360 מיליון זה מה שהם אמרו, זה הפריפריה פלוס הצעירים

עופר כסיף: כן

עופר כסיף:  אבל איך זה בדיוק במתחלק?     

דוד ביטן: מה זה משנה?     

עופר כסיף: לקשישים וזה

דוד ביטן: לא משנה

דוד ביטן:  זה לא משמעותי כבר

עופר כסיף: אוקיי

עופר כסיף:  גם אתה ביקשת לפרט

דוד ביטן: ביקשתי

דוד ביטן:  אבל זה כבר לא משנה

שלום דנינו: וגם איך אתם מעריכים, לא?     

דוד ביטן: הם לקחו את כל ה-360 מיליון, נתנו לזה

דוד ביטן:  ה-360 מיליון שהיו מיועדים – פחות מזה, לדעתי, אבל לא משנה; אני לא יודע איך הם הגיעו לעניין הזה – היו מיועדים לוותיקים, מת, נפל

דוד ביטן:  ועם זה כביכול עשו מסיבת עיתונאים: הורדנו את ה-12%

דוד ביטן:  שזה לא מדויק

דוד ביטן:  הורידו מצד אחד

דוד ביטן:  יעלו מצד שני

דוד ביטן:  ובעצם לא נתנו לקשישים שום דבר

דוד ביטן:  במקום לנהל מאבק כמו שצריך, לשבת עם ראש הממשלה – ומה? לדברים אחרים יש לכם כסף, לא? ולזה אין לכם כסף? אני לא אתחיל להגיד למה יש לכם כסף, כן? לממשלה ולאוצר

דוד ביטן:  מספיק כבר עם זה

שלום דנינו: עכשיו כשאתם אומרים רפורמה, אותי רק מעניין להבין איך זה עובד

שלום דנינו:  האוצר מעביר 360 מיליון לרכבת או אומר להם שזה הנחות? הכסף עובר פיזית?     

חן גבע: שנייה, אני אסביר איך זה עובד

חן גבע:  הנחיות המדוברות באות לידי ביטוי בעת טעינת הכסף

שלום דנינו: ברור

חן גבע: כלומר, אני, לצורך העניין - - -     

שלום דנינו: ברור, אחי

שלום דנינו:  תתקדם עוד קצת

שלום דנינו:  זה ברור

חן גבע: שם זה נשאר

חן גבע:  זה האירוע

חן גבע:  זה האירוע

שלום דנינו: שם זה נגמר

שלום דנינו:  זאת אומרת, באמת בפועל לא עובר כסף מהאוצר לרכבת

שלום דנינו:  הרפורמה היא בהנחה

חן גבע: הרפורמה לא

חן גבע:  הרפורמה מכניסה פחות פדיון למדינה

חן גבע:  זה העניין

שלום דנינו: עכשיו אני שואל, מה הצפי? כאילו, אתם טוענים שניתן בשנה שעברה X כסף לרכבת על אותו תפעול, ועכשיו אנחנו עושים הנחות של 360 מיליון

שלום דנינו:  זאת אומרת, אתם צופים שהרכבת תכניס מהכרטיסים שנטענים וכל מה שאתה מסביר, יהיו פחות 360 מיליון?     

חן גבע: כן

שלום דנינו: כן? זאת אומרת, אם אנחנו נפגשים פה - - -     

חן גבע: לא רכבת; כל התחבורה הציבורית בישראל

נעה אבירם: סך הכול הפדיון, סך הכול ההכנסות של התחבורה, כן

שלום דנינו: ירדו ב-360 מיליון?     

חן גבע: כן

שלום דנינו: זאת אומרת, אם אנחנו נפגשים פה – מתי ה-360 מיליון האלה נגמרים? סוף השנה? סוף השנה הבאה?     

חן גבע: כל שנה

שלום דנינו: כל שנה

נעה אבירם: כן

שלום דנינו: אז זה יהיה החלק היחסי

שלום דנינו:  ממתי הרפורמה הזאת בפועל, מתי היא נכנסת לתוקף?     

נעה אבירם: ברגע שיושלמו ההליכים הפרוצדורליים, אנחנו נכנס לתהליך של יישום

שלום דנינו: ואז אם אנחנו ניקח, מה יישאר לנו? רבעון, נגיד, מהשנה, אנחנו נראה בהכנסות של התחבורה באותו רבעון 360 מיליון לחלק ל-4 פחות, זה מה שצופים

שלום דנינו:  אני אגיד לכם לאיפה אני הולך

שלום דנינו:  אם אנחנו נגלה שההכנסות של התחבורה לא ירדו, זאת אומרת, שאי-אפשר להגדיל? יהיו מסקנות או אלה דיבורים?     

שחר בר: הכנסות מהתחבורה הציבורית מושפעות מכל מיני דברים

שחר בר:  לדוגמה, יש כניסה של הקו האדום

שחר בר:  זה אומר שהפדיון עולה

שחר בר:  יהיה קשה מאוד לבודד השפעה של הרפורמה בלבד על הכנסות

שלום דנינו: אה, הבנתי

דוד ביטן: זה הכול סכומים על הנייר

שלום דנינו: זאת אומרת, הכול ישראבלוף

שלום דנינו:  תאמינו לי, אתם יכולים להוסיף את הקשישים, את ההנחות, ואתם תראו שהכנסות לא ירדו ולא קטנו והכול בסדר

עופר כסיף: יש לי עוד שאלה

שלום דנינו: תיתנו את ההנחות האלה

שלום דנינו:  תכניסו אותן מייד

שלום דנינו:  אל תתווכחו עם יושב-ראש הוועדה

שלום דנינו:  יהיה טוב לכולנו ונגמור את זה בבשורה הזאת

דוד ביטן: ברגע שנתתם חלק, אין חלק ברפורמה

דוד ביטן:  או כולה

דוד ביטן:  אחרת, מה, השרה עושה מסיבת עיתונאים כדי לקבל כותרת או מה? לא הבנתי

דוד ביטן:  היא עשתה מסיבת עיתונאים, אמרה שזו הרפורמה

דוד ביטן:  אז שתעמוד במה שהבטיחה

דוד ביטן:  זה גם היה מתואם עם ועדת הזה

דוד ביטן:  היא הלכה למסיבת עיתונאים

דוד ביטן:  אמרתי לה: למה הלכת למסיבת עיתונאים? קודם כול, בואו נסגור את התקציב

דוד ביטן:  אז מה העניין הזה? לא הבנתי

שלום דנינו: דוד, אפשר לקבוע דיון בסוף דצמבר ושיציגו את המספרים ותראה

דוד ביטן: לא

דוד ביטן:  זה נקבע

דוד ביטן:  מה הקשר? מה הקשר?     

עופר כסיף: יש לי עוד שאלה

דוד ביטן: כן

עופר כסיף: מן הסתם, הנחות התחבורה הציבורית, נגיד לבעל האוטובוסים, לצורך העניין, תחבורה הציבורית, אז אוטובוסים יש, בואו נגיד, לרוב המקומות

עופר כסיף:  אבל מה לגבי העניין של רכבות? זאת אומרת, יש אנשים שחיים בפריפריה

דוד ביטן: לא

דוד ביטן:  זה בתוך הרפורמה

עופר כסיף: גם אם אין להם תחחנה במקום, איפה שהם נמצאים?     

דוד ביטן: לא

דוד ביטן:  אם אין להם, אין

עופר כסיף: לא

עופר כסיף:  זה בדיוק העניין

דוד ביטן: לא

דוד ביטן:  זה לא קשור לתעריפים

נעה אבירם: הרפורמה בעצם מאפשרת זכות הנחה לפי מקום המגורים, ולא לפי מקום הנסיעה

עופר כסיף: אה

עופר כסיף:  זאת אומרת, אם אני גר בסח'נין, לצורך העניין, ואני לוקח רכבת מעכו

נעה אבירם: מחיפה, מתל אביב, מרעננה

עופר כסיף: אוקיי

עופר כסיף:  אז ההנחה כלולה

אחמד טיבי: תלוי יישוב

דוד ביטן: אתם מקבלים דיבידנדים מהרכבת?     

חן גבע: דיבידנדים?     

שחר בר: חחח, זו לא שאלה

דוד ביטן: אז אם כך, צודק שלום

דוד ביטן:  אז מה העניין פה? אני לא הבנתי

חן גבע: רגע

חן גבע:  אבל חשוב שנייה להבין מה - - -     

דוד ביטן: קרה לכם ששילמתם לרכבת על התעריפים תוספת מסוימת?     

שלום דנינו: כאילו לא עובר כסף מהאוצר בפועל

דוד ביטן: לא עובר כסף

דוד ביטן:  דיבידנד אין

חן גבע: רגע

חן גבע:  אני רגע רוצה להסביר, כדי ליישר קו לכולנו

חן גבע:  הפדיון לא רלוונטי לאף אחד מהמפעילים

דוד ביטן: אבל היא אומרת שזה קשור לפדיון

נעה אבירם: למדינה

חן גבע: הפדיון הולך למדינה

חן גבע:  המפעילים מקבלים כסף לפי הפעילות שהם עשו

חן גבע:  הם נסעו עם האוטובוס X קילומטר - - -     

דוד ביטן: אז כל כרטיס שאני קונה ברכבת, הכסף הולך אליך?     

חן גבע: כן

דוד ביטן: הבנתי

נעה אבירם: הוא הולך למדינה

נעה אבירם:  הוא לא הולך לאף אחד מאיתנו

חן גבע: לא אליי אישית; למדינת ישראל

שחר בר: הוא לא הולך להכנסות המדינה

עופר כסיף: למה הוספת את זה?     

דוד ביטן: הוספתם

דוד ביטן:  בואו ניקח את 2022

דוד ביטן:  יש לך נתונים? הפדיון מול ההוצאה של הפעילות של הרכבת והאוטובוסים? באוטובוסים הפדיון לא הולך אליכם, לא?      

חן גבע: ההוצאה יותר גבוהה מהפדיון

דוד ביטן: בכמה?     

שחר בר: ההוצאה לתחבורה הציבורית היא 13 מיליארד שקל לשנת 2023

דוד ביטן: לא, לא

דוד ביטן:  אל תכלול השקעה בפרויקט

שחר בר: לא

שחר בר:  זה לא השקעה

שחר בר:  ההוצאות בלבד, 13 מיליארד

חן גבע: לא, לא

חן גבע:  לא השקעה

חן גבע:  זה רק השוטף

נעה אבירם: הוצאה על הפעלה

שלום דנינו: הרכבות הופרדו מהנמלים? פעם זה היה הרכבות והנמלים

דוד ביטן: 13 מיליון?     

שחר בר: 13 מיליארד

דוד ביטן: מיליארד?     

שחר בר: 13 מיליארד

דוד ביטן: זה נראה לי מוגזםם

דוד ביטן:  אני לא יודע איך אתם עושים את התחשיב

שלום דנינו: הופרדו?     

דוד ביטן: אז מה הבעיה שלכם שזה יהיה 13,360 ? תנו את זה לקשישים

דוד ביטן:  מה הבעיה?     

שחר בר: אין לי בעיה

שחר בר:  אבל תקציב המדינה עבר לפני כמה חודשים

דוד ביטן: רגע

דוד ביטן:  אני אתן לך, נו, באמת

דוד ביטן:  אתה מצטרף לדיון

דוד ביטן:  לא היית בדיונים הקודמים, נכון?     

עופר כסיף: לא

דוד ביטן: אז בסדר

דוד ביטן:  אני רוצה להבין

דוד ביטן:  אז תעשו 13,360

דוד ביטן:  רבותיי, מספיק כבר עם העניין, שאתם לוקחים את הקשישים, זורקים אותם לאיזה בור כל הזמן

דוד ביטן:  גם בנושא של קצבת זקנה הם לא מקבלים

דוד ביטן:  בנושא של בריאות הם לא מקבלים

דוד ביטן:  שום דבר הם לא מקבלים

דוד ביטן:  אני לא מבין

דוד ביטן:  מה אתם רוצים מהקשישים? פעם אחת תיתנו מה שצריך לאנשים האלה

דוד ביטן:  אתם עומדים בנקודות של ההחלטה ותמיד אתם לא דואגים לקשישים

דוד ביטן:  איפה נשמע דבר כזה? במה? תרופות יש בעיה

דוד ביטן:  עם קצבת זקנה יש בעיה

דוד ביטן:  כשצריכים טיפולים רפואיים יש בעיה

דוד ביטן:  מה קרה לכם? אז פה אמרנו, ניתן להם משהו שקשור לנסיעות בחינם

דוד ביטן:  למה אי-אפשר?     

חן גבע: רק חשוב לציין שאזרחים ותיקים זכאים ל-50% הנחה בתחבורה הציבורית

דוד ביטן: אני אומר, מעבר לרפורמה ההיא

חן גבע: אין בעיה

חן גבע:  רק - - -     

דוד ביטן: לא

דוד ביטן:  מעבר לרפורמה ההיא

נעה אבירם: חקיקה, ובלי קשר לרפורמה

דוד ביטן: דרך אגב, הרפורמה של שרת התחבורה הקודמת היא מגיל מסוים

דוד ביטן:  זה לא נכון, מה שאתה אומר

נעה אבירם: לא, לא

נעה אבירם:  החקיקה קובעת, שנייה - - -     

דוד ביטן: לאיזה גיל? לא ותיק

דוד ביטן:  אתם קבעתם פה מספר אחר של גיל

נעה אבירם: אז רגע

נעה אבירם:  אני אעשה לנו סדר

דוד ביטן: מה? 75

דוד ביטן:  ותיק זה גיל 67

דוד ביטן:  ולא נתתם את זה מכל גיל

דוד ביטן:  זה לא נכון מה שאתה אומר

נעה אבירם: החקיקה קובעת 50% הנחה לאזרחים ותיקים מרגע היותם אזרחים ותיקים

נעה אבירם:  מהגיעם לגיל 75, הם מקבלים את הנסיעה בחינם

דוד ביטן: בסדר

דוד ביטן:  אז למה זה שונה?     

עופר כסיף: זה על הערך הצבור, ה-50%?     

נעה אבירם: לוותיקים זה על הכול

נעה אבירם:  על הכול

עופר כסיף: בואו נגיד, בפריפריה זה לא רק על החודשי-חופשי

עופר כסיף:  זה על הערך הצבור גם

חן גבע: מה? מה?     

נעה אבירם: לוותיקים

חן גבע: לוותיקים כן

נעה אבירם: כן

עופר כסיף: ומעבר לוותיקים, תושבי פריפריה?     

חן גבע: חודשי-חופשי

נעה אבירם: חודשי-חופשי

עופר כסיף: רק חודשי-חופשי?     

חן גבע: כן

אחמד טיבי: שאלה, ברשותך, אדוני היושב-ראש

דוד ביטן: בבקשה

אחמד טיבי: תודה רבה

אחמד טיבי:  רפורמת התעריפים היא על חשבון תוספות שירות

אחמד טיבי:  לא יהיו תוספות שירות

אחמד טיבי:  בהחלטה 550 של הממשלה הקודמת נקבע כי בכל שנה יוקצו 70 מיליון שקל לתוספות שירות ביישובים הערביים: 40 מיליון ממשרד התחבורה ו-30 מיליון ממשרד האוצר

אחמד טיבי:  האם התוספות שנקבעו בהחלטת הממשלה 550 יועברו משני המשרדים – התחבורה והאוצר? אני מבקש תשובה מכל משרד

עופר כסיף: בנוסף ל-360 אתה מתכוון?     

נעה אבירם: זה לא קשור לרפורמה

דוד ביטן: יש לכם תשובה?     

עופר כסיף: דומה

עופר כסיף:  for the record, בנוסף

נעה אבירם: במידה שיהיו תקציבים שיאפשרו הרחבת השירות, אנחנו כמובן נרחיב אותם לפי הפרמטרים ולפי החלטות

אחמד טיבי: אבל יש החלטה

אחמד טיבי:  לא כתוב בהחלטה "במידה"

אחמד טיבי:  כתוב שיש החלטה להעביר

אחמד טיבי:  למה "במידה" עכשיו?     

עופר כסיף: רגע

עופר כסיף:  זאת אומרת, במילים אחרות, שהחלטה לא מוחלטת

נעה אבירם: קודם כול, זו החלטה על החומש

נעה אבירם:  בסדר? זו החלטה על החומש

נעה אבירם:  אני גם חייבת לומר שמשרד התחבורה מיישם את החלטה הזאת, החלטה 922, בצורה מאוד הדוקה ובהחלט ממצה את כל התקציבים שניתנו לו על מנת לצמצם את הפערים ביישובי החברה הערבית

אחמד טיבי: חוץ מהעובדה שהורדתם מ-2 מיליארד למיליארד

אחמד טיבי:  אבל תמשיכי

נעה אבירם: שוב, אני מדברת על היבטי התחבורה הציבורית

נעה אבירם:  מרגע שיהיו תקציבים שיאפשר הרחבת תוספות שירות, אז כמובן זה יהיה גם לפי החלטת הממשלה

אחמד טיבי: אז הכול מותנה, אם כן

אחמד טיבי:  יש התניה

שחר בר: בהחלטה יש תקציבים של משרד התחבורה ויש תקציב תוספתי

שחר בר:  תקציב תוספתי הוא לא תלוי

שחר בר:  בעצם כרגע למשרד התחבורה אין תוספות שירות בכלל, בגלל שמכרז הגודש עצר, וזה היה אמור להיות המקור לתוספות שירות

דוד ביטן: מתי החליטו על זה?     

שלום דנינו: בממשלה הקודמת

אחמד טיבי: 550 זו תוכנית חומש, כן

אחמד טיבי:  סליחה?     

שחר בר: הגודש כרגע מעוכב במשרד התחבורה

שחר בר:  ובשל כך אין תוספות שירות במשרד התחבורה, בגלל שהתקצוב היה אמור להיות הגודש

שחר בר:  בהחלטה 550 יש מקורות תוספתיים שייתנו בלי קשר לגודש

שחר בר:  כרגע למשרד התחבורה אין

אחמד טיבי: את נציגת האוצר?     

שחר בר: כן

אחמד טיבי: אומרים לי שהאוצר הבטיח להעביר

אחמד טיבי:  רק התחבורה לא עונה

אחמד טיבי:  גם התשובה של התחבורה מותנית

שחר בר: שוב, למשרד התחבורה כרגע אין תקציב תוספות שירות

שחר בר:  בגלל זה גם התקציב שהוא היה אמור לשים על החלטה 550 – אין עליו תקציב

דוד ביטן: כן

אחמד טיבי: מאוד מפתיע

אחמד טיבי:  לא מפתיע, כמובן

משה קלמר: לגבי ההכנסות של האוצר – צריך גם להביא את זה בחשבון – מענף הרכב, שכולל את הדקלים, את המיסים על הרכב החדש ועל החלפים, יש הכנסה בשנה האחרונה - - -     

דוד ביטן: כן

דוד ביטן:  מזה הם משלמים את ה-13 מיליארד

שחר בר: לא

שחר בר:  ה-13 מיליארד לא קשורים להכנסות מענף הרכב

משה קלמר: לא

משה קלמר:  ההכנסות הן 48 מיליארד של האוצר

משה קלמר:  וכל שנה, על הסכום הזה, לצד, במאזן של ההכנסות של האוצר, מתווסף עוד מיליארד מהענף הזה שנקרא רכב

משה קלמר:  כלומר, יש פה דינמיקה מסוימת שאם כרגע המדיניות שמקובלת היום בעולם, במדינות שעלתה רמת המינוע ורוצים להמשיך יותר בשימוש בתחבורה הציבורית, היא ללכת ולסבסד יותר ויותר תחבורה ולהוריד את המחירים

משה קלמר:  עכשיו, אם אני לוקח את שלושת האוכלוסיות שמשתמשות בתחבורה הציבורית, אלה שנמצאים עד גיל הצבא, צעירים עד גיל הצבא, כולל צבא, אלה שהם פנסיונרים מגיל 67 ו-62 לנשים ומעלה, זו הקבוצה השנייה, והקבוצה האמצעית שזה הציבור הרחב – לגבי הציבור הרחב הוא ממשיך להגדיל את רמת המינוע ושימוש בכלי הרכב, לא המחיר לגביו ברמת סבסוד כזאת או אחרת, הוא זה שימשוך אותו, אלא רמת השירות שהוא מקבל מהתחבורה הציבורית

משה קלמר:  אי-אפשר יהיה למשוך את הציבור הזה לתחבורה הציבורית

משה קלמר:  כלומר, נשארות לנו שתי האוכלוסיות הבעייתיות

משה קלמר:       לגבי האוכלוסייה של הקשישים, זאת אוכלוסייה, שאנחנו שומעים היום, עושה חשבון, ושיש כותרות של: אם לקנות תרופות או אם לקנות מזון

דוד ביטן: לכן אנחנו רוצים שהם ייסעו בחינם

דוד ביטן:  כן

משה קלמר: נכון

משה קלמר:  ומרכיב התחבורה הוא מרכיב חשוב

משה קלמר:  ואם הוא ממשיך את הפעילות שלו במגיל 67 ואילך, החיוניות שלו נמשכת

דוד ביטן: זאת האוכלוסייה שאם תקבל בחינם היא תיסע הרבה בתחבורה הציבורית

משה קלמר: ולכן לסבסד את האוכלוסייה הזאת היא מצווה, כי אחר כך משלמים הרבה יותר בעלויות רפואיות וגורמים אחרים דרך משרד הבריאות ודרך משרד הרווחה ודרך משרדים נוספים אחרים

דוד ביטן: כן

דוד ביטן:  אבל לצעירים לא אכפת כנראה

דוד ביטן:  מה אני אעשה?     

משה קלמר: מה?     

דוד ביטן: אתה רואה פה, יושבים רק צעירים

משה קלמר: אבל יש לכם גם הכנסות שגדלות כל הזמן

משה קלמר:  מזה להקצות את הסכומים בשביל לסבסד עד למינימום אפשרי, אם זה פריפריה, אם זה מרכז, זה לא משנה כרגע

משה קלמר:  אבל לאוכלוסייה הבוגרת, זאת מצווה

משה קלמר:       לגבי האוכלוסייה הצעירה, קיימת גם שם תופעה

משה קלמר:  אנחנו רואים את הגידול של השימוש במיקרו-מוביליטי

משה קלמר:  אתם רואים את האופניים החשמליים, את הקורקינטים החשמליים

משה קלמר:  זה עולה בתאונות דרכים

משה קלמר:  זה עולה בהרבה מאוד בעיות

משה קלמר:  אם אתה ממשיך בסבסוד של הנוער, יש סיכויים שהם ישתמשו, גם בגיל מבוגר יותר, בתחבורה הציבורית

דוד ביטן: ברור

דוד ביטן:  תודה

דוד ביטן:  מישהו מחברי הכנסת רוצה להגיד משהו?     

אחמד טיבי: כן

אחמד טיבי:  בהמשך למה שאמרתי, כי ענית שזה תקציב חומש

אחמד טיבי:  אומנם החלטה 550 היא תוכנית חומש, אבל נוסח ההחלטה הוא כזה: "מתוך הכרה בצורך הדחוף להביא לשיפור במצב התחבורה הציבורית לחברה הערבית, יקדמו משרד התחבורה והבטיחות בדרכים והרשות לפיתוח כלכלי במגזר המיעוטים מימוש של התוכנית האסטרטגית לרשת אוטובוסים לשנת 2030

אחמד טיבי:  למטרה זו, יוקצה מתקציב משרד התחבורה והבטיחות בדרכים באופן הדרגתי עד סך של 200 מיליון ש"ח לבסיס התקציב (תוספת של 40 מיליון ש"ח בשנה) ומשרד האוצר יקצה למשרד התחבורה באופן הדרגתי עד סך של 150 מיליון ש"ח לבסיס התקציב (תוספת של 30 מיליון ש"ח בשנה)

אחמד טיבי:  בנוסף, יוקצו עד 50 מיליון ש"ח מהסטות מקווי שירות קיימים (10 מיליון ש"ח בשנה)

אחמד טיבי:  תקציב תוספות השירות לתחבורה הציבורית עבור שנות התוכנית מותנה באישור של הצעת החוק לקביעת תשלום בעד כניסה ויציאה ממטרופולין גוש דן

אחמד טיבי:  ככל שלא עבר חוק זה, יוקצה התקציב התוספתי בהתאם להחלטת הוועדה המתמדת לקידום נושאים ותוכניות לפיתוח כלכלי-חברתי בחברה הערבית"

אחמד טיבי:      חוק אגרת גודש כידוע עבר, ואין מניעה חוקית להעביר תקציבים

אחמד טיבי:  אז מה המניעה האחרת?      

שחר בר: כרגע החוק אומנם עבר, אבל בעצם המקורות שאמורים להיות לתוספות שירות אמורים להגיע מהגודש

שחר בר:  זאת אומרת, יהיה תשלום ואז אמורות להיות תוספות שירות

דוד ביטן: ובינתיים הגודש נעצר

שחר בר: בינתיים הגודש פשוט לא מיושם במשרד התחבורה, ולכן אין מקור לתוספות השירות

דוד ביטן: אבל הגודש צריך להיות רק ב-2025

שחר בר: נכון

דוד ביטן: אז מה הבעיה? אז תיתנו בינתיים מה שמגיע ב-2025

אחמד טיבי: אז איפה הלכה ההחלטה?     

דוד ביטן: מה, בגלל שאמרו, שהממשלה אומרת שהם לא מוכנים לגודש ב-2025, אז את לא נותנת להם מה שמגיע לפי ההחלטה הזאת?     

שחר בר: לא

שחר בר:  משרד התחבורה כרגע לא מקדם את הגודש בשום שנה

שחר בר:  לא קשור לשנת 2025, לשנת 2023

שחר בר:  פשוט אין את התקצוב שלו

דוד ביטן: אבל זו התוכנית המקורית, שהגודש יהיה ב-2025

שחר בר: נכון

דוד ביטן: טוב

דוד ביטן:  מישהו עוד רוצה לומר?     

מורן ישראל: כן, בבקשה

מורן ישראל:  שמי מורן ישראל, חבר מועצת העיר בחולון

מורן ישראל:  אני מבין שחסרים כספים לטובת הקשישים, אדוני היושב-ראש

דוד ביטן: אין

דוד ביטן:  לא, לקחו להם את זה

דוד ביטן:  נתנו את זה למישהו אחר

מורן ישראל: כן

מורן ישראל:  והם לא מקבלים פטור

מורן ישראל:  אני רוצה להסב את תשומת ליבכם לסעיף שמבחינתנו הוא סעיף אבסורדי לחלוטין

מורן ישראל:  הסעיף שמדבר על מתן הנחה של 50% לרשויות מקומיות בדרוג סוציו-אקונומי 5-1

דוד ביטן: לא לרשויות המקומיות; לתושבים ברשויות המקומיות

מורן ישראל: לתושבים בתוך הרשויות המקומיות

מורן ישראל:  הוא סעיף שיוצר באבחה אחת סעיף גרזני, ששם את חצי ממדינת ישראל בצד אחד וחצי בצד השני, והוא יוצר אבסורד

מורן ישראל:  למשל, אני תושב חולון

מורן ישראל:  תושבי חולון מצד אחד – אתה מכיר את חולון היטב; תל גיבורים, ג'סי כהן, נאות רחל – ישלמו פי שניים מתושבי בת ים במגדלים שנבנים עכשיו מול קניות בת ים או במגדלים שנבנים מול הים

מורן ישראל:  זה הרי לא הגיוני

מורן ישראל:  תושבי ראשון לציון ישלמו פי שניים מאותם תושבים

מורן ישראל:  תושבי אור יהודה שגרים בווילות ישלמו 50% פחות מאשר תושבי שכונות דרום תל אביב

מורן ישראל:  הסעיף הזה הוא לדעתי הסעיף הכי יקר אפילו מכל הסעיפים שנכללים בתוך ה-360

מורן ישראל:  צריך לבטל אותם ולשטח

מורן ישראל:  קודם כול, להוסיף לקשישים שאתה מדבר עליהם

דוד ביטן: זה הסעיף, 360

מורן ישראל: אני אומר, לשטח את זה

מורן ישראל:  להוסיף לקשישים

מורן ישראל:  להוסיף לכל השאר

מורן ישראל:  זה הסעיף שהכי לא יוצר שוויון גילים

דוד ביטן: אני אגיד לך את הטענה

דוד ביטן:  תן לי רגע, אני אגיד לך את הטענה

דוד ביטן:  הטענה היא פשוטה

דוד ביטן:  אם אתה לוקח רק פריפריה גיאוגרפית, שגם שם, דרך אגב, יש אנשים עשירים יותר ועשירים פחות, נשאלת השאלה מה אתה עושה עם אנשים שהם בסוציו-אקונומי נמוך, שגרים בתוך ערים גדולות, או שיש להם בעיה של ביטוח לאומי או בכלל בעיית הכנסה

דוד ביטן:  למשל, בראשון לציון – אמרת ראשון לציון? – יש שכונה של כמעט 14,000 איש, שרוב רובה היא קהילת אתיופיה ועוד אנשים, ושם הסוציו-אקונומי הוא אפילו נמוך מ-3

דוד ביטן:  זאת אומרת, בגדול הם כמעט בגודל של ירוחם, אם אתה מסתכל

דוד ביטן:  אז אין סיבה שהם לא יקבלו

דוד ביטן:  זה נקרא פריפריה חברתית

דוד ביטן:  לכן, קודם כול, צריך לתת להם

דוד ביטן:  השאלה מה קורה עם אחרים שמשלמים יותר, זו שאלה אחרת, שלא קשורה לדיון הזה של הרפורמה

דוד ביטן:  אנחנו מדברים כרגע על הרפורמה, שהרפורמה הייתה מיועדת גם לקשישים

דוד ביטן:  אי-אפשר לעשות חצי רפורמה

דוד ביטן:  אם החליטו לעשות את הרפורמה הזאת, הרי שצריכים לתקצב את כל הרפורמה שדיברנו עליה

דוד ביטן:  זה הכול

דוד ביטן:  זה המצב

מורן ישראל: אבל זה לא יתפוס על אותם תושבי רמת אליהו שדיברת עליהם

דוד ביטן: מה?     

מורן ישראל: הם לא יקבלו 50% הנחה

דוד ביטן: הם יקבלו

מורן ישראל: הם לא

מורן ישראל:  על בסיס מה?      

דוד ביטן: על בסיס המצב הסוציו-אקונומי האישי שלהם

מורן ישראל: זה יהיה תלוי כל אחד במצבו

מורן ישראל:  על בסיס הרשות הם לא יקבלו

דוד ביטן: לא קשור לרשות

דוד ביטן:  קשור לפריפריה החברתית

מורן ישראל: אבל זה הסעיף שהם רוצים להעביר

דוד ביטן: הם נתנו עכשיו מסגרת

דוד ביטן:  הם יצטרכו ליישם את המסגרת הזאת

דוד ביטן:  ביישום של המסגרת הזאת, הם יוכלו להראות לנו איך הם עושים את זה

מורן ישראל: אז אני אומר, זה הסעיף שהולך לעלות הכי הרבה, אדוני היושב-ראש

דוד ביטן: הם יצטרכו להראות לנו איך הם עושים את זה

דוד ביטן:  זה הכול

דוד ביטן:  מה נראה לך? שהם ידברו על הפריפריה החברתית, ובסוף זה לא  יהיה? יש שכונות בתוך הערים שהן ממש פריפריה חברתית אמיתית

דוד ביטן:  לא סתם

מורן ישראל: אז איך הם יעשו את זה? מצוין, שיסבירו איך  אותם תושבי שכונות שפחות מ-5 גם יקבלו

מורן ישראל:  שיראו

דוד ביטן: הם יצטרכו להראות את זה

דוד ביטן:  ולא, אלה סתם הצעות סרק

מורן ישראל: בדיוק

מורן ישראל:  זה סעיף לפרוטוקול שהם רק אומרים

מורן ישראל:  זה יוצר אי שוויון מוחלט ואבסורד

דוד ביטן: הצעות סרק

דוד ביטן:  יש מקומות שהסוציו-אקונומי של העיר הוא גבוה, אבל יש בתוך הערים כל מיני מצבים

מורן ישראל: נכון, נכון

מורן ישראל:  זה בעיקר בעיר בערים הגדולות יותר

מורן ישראל:  זה מה שקורה

דוד ביטן: הם מדברים לעשות את זה דרך הביטוח לאומי

דוד ביטן:  זאת אומרת, אם אתה מוכר בביטוח הלאומי, אז מגיע לך

מורן ישראל: אם זה נעשה דרך ביטוח הלאומי באופן שוויוני

שלום דנינו: משרד התחבורה, יש לכם על זה כבר  מנגנון, מחשבה, איך אתם עושים את זה?     

מורן ישראל: נראה לי שגם הם לא מבינים את הסעיף הזה ואת נחיצותו

חן גבע: לא

חן גבע:  אנחנו מבינים את כל מה שאנחנו אומרים

חן גבע:  אני שנייה אגיד, בהמשך למה שיושב-ראש הוועדה אמר, זה נכון, יש כמה סוגי פרופילים לנושא התחבורה הציבורית

חן גבע:  אחד הפרופילים הוא מי שזכאי ביטוח לאומי

חן גבע:  ואז זה לא משנה באיזה יישוב הוא גר

דוד ביטן: בדיוק

שלום דנינו: אבל יש לכם מנגנון שאתם יודעים לדבר איתו?     

חן גבע: בטח

חן גבע:  יש מנגנון

חן גבע:  זה כבר קיים

חן גבע:  זכאים היום להנחות האלה

מורן ישראל: אתה רק מחזק את העובדה שמי שנזקק יקבל גם ברשויות של 5-1

מורן ישראל:  הוא יקבל, כי יש את המנגנון הזה

מורן ישראל:  ואז מי שלא מקבלים הם למעשה אותם אנשים שלא נזקקים באותה מידה

דוד ביטן: כבר רוב האנשים, גם בתוך רמת אליהו, יש אנשים נזקקים

מורן ישראל: נכון

מורן ישראל:  לא, אתה צודק לגבי רמת אליהו

מורן ישראל:  אבל הם מפלים את רוב תושבי רמת אליהו

דוד ביטן: רגע

דוד ביטן:  ביטוח הלאומי זה פרמטר שמתוכו אתה יכול לדלות את אלה שצריכים סיוע

דוד ביטן:  זה הכול

מורן ישראל: אתה צודק, דוד

מורן ישראל:  אבל הם מדברים על זה שתושבי רמת אליהו באופן גורף לא יקבלו את ההנחה

דוד ביטן: לא צריכים, כי רוב זה אותו דבר

דוד ביטן:  אתה מסתכל על זה באותה מסגרת

דוד ביטן:  הם יקבלו מתוקף הביטוח הלאומי

דוד ביטן:  רוב התושבים של רמת אליהו הם כאלה

מורן ישראל: אבל גם אם תושבי בני ברק, רובם, או תושבי בת ים, רובם, הם כאלה שמקבלים קצבאות של הביטוח הלאומי, הם יקבלו מתוך זה

דוד ביטן: לא

מורן ישראל: הם יקבלו מתוך הסעיף של הביטוח הלאומי

דוד ביטן: זו הכוונה

מורן ישראל: אז למה צריך את הסעיף של הרשויות המקומיות? זה בדיוק מה שאני אומר

דוד ביטן: לא

דוד ביטן:  זו הכוונה בפריפריה החברתית

דוד ביטן:  זו הכוונה

שלום דנינו: לא

שלום דנינו:  הוא שואל שאלה נבונה

מורן ישראל: תודה

שלום דנינו: וצריך לתת תשובה נבונה

שלום דנינו:  זה יותר חשוב

שלום דנינו:  ומה שהוא טוען הוא שאם אנחנו באמת הולכים על הפרמטר האישי, כי זה החשוב למי שאין את היכולת לתת לו את הסבסוד, אז למה ההגדרה הנוספת שזה יהיה - - -     

דוד ביטן: לא

דוד ביטן:  אז אני אגיד לך

דוד ביטן:  לא

דוד ביטן:  רגע

דוד ביטן:  נעצור, נעצור

שלום דנינו: רגע

דוד ביטן: קודם כול, הרפורמה אומרת, ולזה אני מסכים, שעיירות פיתוח, כל אלה, יקבלו באופן גורף

שלום דנינו: גורף

דוד ביטן: גם ערים במרכז הארץ, שהן בסוציו-אקונומי 5-1, גם הן  יקבלו, לא משנה מה כל אחד מרוויח

דוד ביטן:  בסדר? נגיד, אני לא יודע, לוד, מה המעמד הסוציו-אקונומי של לוד, אתם יודעים?     

נעה אבירם: 5

דוד ביטן: מה?     

נעה אבירם: 5

שלום דנינו: 5

דוד ביטן: 5

דוד ביטן:  אז כרגע הם יקבלו

דוד ביטן:  אם הם יעלו ל-6 כבר לא יקבלו

דוד ביטן:  בתוך הערים הגדולות, שהסוציו-אקונומי שלהן הוא גבוה, זה לא קשור לרפורמה

דוד ביטן:  זו רפורמה אחרת

שלום דנינו: שם תהיה הבחנה של הביטוח הלאומי

דוד ביטן: שם ההבחנה היא הבחנה אישית

דוד ביטן:  וכשאני אומר רמת אליהו, אני מתכוון שהם כן יקבלו מתוקף זה ש-80% הביטוח הלאומי יכול לתת להם

דוד ביטן:  זה כל העניין

דוד ביטן:  אבל בסדר

דוד ביטן:  זו הרפורמה

מורן ישראל: אתה צודק

מורן ישראל:  אבל גם אלה שזקוקים ברשויות של 5-1 יקבלו מתוקף הרפורמה הזאת שאתה מדבר עליה

דוד ביטן: נכון

מורן ישראל: אז אם כך, את מי אתה מתעדף? אתה למעשה מתעדף ב-50% הנחה את התושבים שלא זקוקים לאותן הנחות ברשויות שהן: בת ים, אור יהודה וכל השאר

דוד ביטן: אני מסכים

דוד ביטן:  לא נתווכח על זה

מורן ישראל: אוקיי

דוד ביטן: גם בקורונה עמדה אותה שאלה – האם אתה משלם  לכל האוכלוסייה, גם לאלה שלא צריכים את זה

דוד ביטן:  והחלטה הייתה שנותנים לכולם

דוד ביטן:  הם לא יכולים עכשיו פריט-פריט

דוד ביטן:  הם מדברים באופן כללי

שלום דנינו: לא

שלום דנינו:  אבל הם יכולים לחשוב שזה - - -     

מורן ישראל: זה לא פריט-פריט

מורן ישראל:  זה ערים-ערים

שלום דנינו: כן

דוד ביטן: טוב

דוד ביטן:  חבר הכנסת, אתה רוצה להגיד משהו?     

יצחק פינדרוס: כן

יצחק פינדרוס:  אחד הדברים, הוא אמר את זה קודם, הזכיר את זה קודם, ואני מסכים איתו, הוא הנושא של השירות

יצחק פינדרוס:  אחת הבעיות המרכזיות של השירות היום היא חוסר בנהגים

יצחק פינדרוס:  והשאלה היא אם יש לכם איזושהי תוכנית להתגבר על הנושא הזה או כתעסוקה מעודפת או משהו כזה

שלום דנינו: אין בשורה

דוד ביטן: לא

דוד ביטן:  כרגע אין בשורה גדולה

דוד ביטן:  קודם כול, פנינו לצבא

דוד ביטן:  חוסר בנהגים קיים

דוד ביטן:  אפילו אלה שעשו קורס בצבא ונהגו לא מוכרים באזרחות

יצחק פינדרוס: בגלל המרב"ד, שגם המרב"ד ביקש לעצור את זה, ומשרד התחבורה מסכים

דוד ביטן: אנחנו פנינו למשרד הביטחון

דוד ביטן:  אנחנו בהתכתבות איתם בעניין הזה

יצחק פינדרוס: עוד משהו אחד, אדוני היושב-ראש

יצחק פינדרוס:  היו כמה דיונים אצלי בוועדה על זה

יצחק פינדרוס:  הבעיה המרכזית הוא משרד התחבורה

דוד ביטן: כן

דוד ביטן:  עכשיו ידבר

יצחק פינדרוס: משרד התחבורה צריך לפטור אותם ממרב"ד ברגע שהם היו בצבא

יצחק פינדרוס:  וכשמשרד התחבורה יפטור אותם, אז זה יהיה פתרון

נעה אבירם: זה לא אנחנו; זה משרד הבריאות

יצחק פינדרוס: מה?     

נעה אבירם: משרד התחבורה פועל - - -     

יצחק פינדרוס: לא, לא

יצחק פינדרוס:  שנייה, שנייה

יצחק פינדרוס:  אבל זו אחת השערוריות

יצחק פינדרוס:  אני לא רוצה לדבר על זה

יצחק פינדרוס:  משרד הבריאות לא אמור לעשות את זה

יצחק פינדרוס:  המרב"ד בטעות שם, הוא לא אמור לעשות את זה

יצחק פינדרוס:  אבל הוא נותן שירות למשרד התחבורה

יצחק פינדרוס:  מי שקובע את הכללים זה הרי משרד התחבורה ולא משרד הבריאות

יצחק פינדרוס:  אני שמח שהיא אמרה את זה, כי זה בדיוק מה שקורה אצלי בוועדה כבר חצי שנה, זורקים את האחריות מאחד לשני

דוד ביטן: לא

דוד ביטן:  אז אנחנו פנינו – לא, לא

יצחק פינדרוס: לא, לא

יצחק פינדרוס:  היא אמרה משפט מאוד חמור

דוד ביטן: מה היא אמרה?     

יצחק פינדרוס: היא אמרה: זה לא אנחנו, זה משרד הבריאות

נעה אבירם: משרד התחבורה בשום צורה לא זורק את האחריות

יצחק פינדרוס: החלטה אם אתם מכירים בצבא או לא זו החלטה שלכם, לא של משרד הבריאות

נעה אבירם: משרד התחבורה פועל בשורה של ערוצים כדי להרחיב את היצע הנהגים, בשורה של ערוצים

יצחק פינדרוס: אבל למשל הינה הבאת דוגמה

יצחק פינדרוס:  המרב"ד מוחבא לכם במחסנים של משרד הבריאות, ואתם בורחים בסוף

נעה אבירם: אני אומרת, בשורה של זה, כולל במקומות שבהם – בואו, אנחנו גם, באפיקים שלנו צריכים לראות איך עושים את זה מהיר יותר

יצחק פינדרוס: זו ההנחיה

יצחק פינדרוס:  אבל, כמו שהוא אמר, זו הנחיה שלכם

נעה אבירם: יש פה דברים שהם, בכל זאת, אני אומרת, הבעיה הזאת היא לא רק אצלנו

דוד ביטן: יש בעיה עם הנהגים

דוד ביטן:  אנחנו חייבים לראות איך פוטרים אותה

יצחק פינדרוס: לא

יצחק פינדרוס:  אבל אם הם יקבלו החלטה גורפת – זה גם בנהגי משאיות, דרך אגב – שמי שעבר מבחן בצבא וקיבל אישור מהצבא יכול לעבוד באזרחות

דוד ביטן: הם יקבלו בסוף

יצחק פינדרוס: מה בסוף? הם יעברו את המרב"ד? הרי אין סיכוי

דוד ביטן: אתה יודע, זה תהליך, כל תהליך הוא תהליך

יצחק פינדרוס: זו החלטה של השרים במשרד

דוד ביטן: פנינו למשרד הביטחון

דוד ביטן:  הם שאלו אותנו שאלות

דוד ביטן:  ענינו להם

יצחק פינדרוס: אני מדבר על משרד התחבורה

דוד ביטן: לא

דוד ביטן:  משרד התחבורה, ישבנו איתם

דוד ביטן:  לא יעזור להם כלום

דוד ביטן:  הם צריכים ללכת פה לקראת

דוד ביטן:  הם יצטרכו לשנות את זה

יצחק פינדרוס: נכון

יצחק פינדרוס:  צריכים לקבל החלטה שהם מכירים גם בנהגי משאיות וגם בנהגי חוץ

דוד ביטן: נכון

דוד ביטן:  יצטרכו לשנות את החלטות

דוד ביטן:  "עמותת תחבורה", מי אלה?     

מקסים מורוגובסקי: כן

מקסים מורוגובסקי:  שמי מקס מורוגובסקי

מקסים מורוגובסקי:  אני יושב-ראש "עמותת תחבורה בדרך שלנו"

מקסים מורוגובסקי:  תודה, אדוניה יושב-ראש, על הישיבה

מקסים מורוגובסקי:  אני רוצה באמת להדגיש את כל מה שגם אמרו פה חברי הכנסת והמשתתפים

מקסים מורוגובסקי:  זה לא סוד שהבעיה של התחבורה הציבורית היא לא המחיר – היא איכות השירות

דוד ביטן: מה זה "לא המחיר"? לך אולי לא המחיר

דוד ביטן:  להם כן

דוד ביטן:  מה זה "לא המחיר"?     

מקסים מורוגובסקי: לא

מקסים מורוגובסקי:  רגע

מקסים מורוגובסקי:  שנייה

מקסים מורוגובסקי:  אני רוצה להדגיש – אתה צודק – לחלק מהאנשים הוא באמת המחיר

מקסים מורוגובסקי:  אבל כשאנחנו גם מקבלים תלונות מכל הארץ, גם מקשישים וגם מכולם, התלונות הכי תכופות הן: למה חיכיתי חצי שעה לאוטובוס ולא הגיע; ולא: למה עלה לי - - -     

דוד ביטן: כן

דוד ביטן:  נכון, יש גם את זה

מקסים מורוגובסקי: אז אני רוצה באמת לחזור לסעיף, ברשותך, של האשכול הסוציו-אקונומי של 5-1

מקסים מורוגובסקי:  כי ממה ששמעתי פה, נשמע לי שיכול להיות שזה באמת סעיף מיותר, כי בסופו של דבר הוא יקר  מאוד ברפורמה הזאת ועלול לבוא על סמך אותן תוספות שירות שכולם מבקשים ויבוא על חשבון הנחות לקשישים

מקסים מורוגובסקי:  יכול להיות שהוא באמת צריך להתבטל ולהתפרס באמת למי שצריך את הסעיף הזה

דוד ביטן: אתה אומר על אלה שלא בפריפריה

מקסים מורוגובסקי: לא

מקסים מורוגובסקי:  אני לא מדבר על פריפריה

מורן ישראל: לא פריפריה

מורן ישראל:  סוציו-אקונומי של רשויות

מורן ישראל:  אלה סעיפים שונים

מקסים מורוגובסקי: זהו

דוד ביטן: אני מבין

מקסים מורוגובסקי: אני מדבר על סוציו-אקונומי

דוד ביטן: אתה רוצה לבטל את כל אלה גם בפריפריה?      

מקסים מורוגובסקי: שנייה

מקסים מורוגובסקי:  הרי אני מייצג נוסעים

מקסים מורוגובסקי:  המטרה היא, בסופו של דבר, שכולם יהיו מרוצים

מקסים מורוגובסקי:  אני פשוט רואה בסעיף הזה הרבה מאוד בשר, שהוא יקר, ויכול ללכת לטובת שיפור התחבורה הציבורית ולתת הטבות לאנשים שבאמת צריכים אותן

מקסים מורוגובסקי:  במקום לתת, נניח, לכל תושבי בת ים, 150,000, לכל תושבי ירושלים

מקסים מורוגובסקי:  אנחנו  מדברים פה על ירושלים, סוציו-אקונומי 2

מורן ישראל: כמעט מיליון

מקסים מורוגובסקי: כל אוכלוסיית ירושלים תקבל 50% הנחה על חודשי-חופשי

מקסים מורוגובסקי:  זה הרבה כסף

מקסים מורוגובסקי:  אני לא בטוח כאילו שעל הסעיף הזה חשבו עד הסוף

דוד ביטן: יכול להיות שנעשה על זה

מקסים מורוגובסקי: אני אשמח באמת אם היושב-ראש יורה אולי באמת או ידבר עם השרה ועם הכול, לחשוב עליו באמת מחדש, על הסעיף, ולפרוס אותו מחדש

מקסים מורוגובסקי:  תודה רבה

דוד ביטן: בסדר

שלום דנינו: אפשר עוד הערה?     

דוד ביטן: כן

שלום דנינו: אתם הוצאתם הודעה, התחבורה והאוצר, שאתם מדברים על הרפורמה, שזה יבוא מהמקורות של משרד התחבורה, משרד האוצר והרשות לפיתוח האוכלוסייה החרדית

שלום דנינו:  ראשית, זה לא מסדר לי עם מה שאמרתם קודם

דוד ביטן: מה?     

שלום דנינו: של הרפורמה עם הסבסוד

שלום דנינו:  ואם אפשר לדעת איך זה מתחלק

שחר בר: בעצם חלק מהתקציב על מניעת ההתייקרות בא מהרשות לפיתוח החרדים

שחר בר:  כמו שאמרתי קודם, זה היה כאילו שילוב מקורות, משרד התחבורה עם ההתייקרות של הרכבת הקלה וגם הרשות לפיתוח המגזר החרדי

דוד ביטן: אנחנו נמשיך את הישיבה

דוד ביטן:  על הנושא של הקשישים אני לא מוותר

דוד ביטן:  זה שיהיה ברור

דוד ביטן:  הנושא הזה של סוציו-אקונומי הוא נושא ששווה לדון בו

שלום דנינו: כן

דוד ביטן: פריפריה זה דבר אחד

דוד ביטן:  סוציו-אקונומי זה דבר שני

דוד ביטן:  השאלה היא באמת אם רשויות, שהן סוציו-אקונומי אולי נמוך במרכז הארץ, האם צריך לתת כשיש לנו הטבה אישית לסוציו-אקונומי נמוך על פי הנושא הזה של הביטוח הלאומי, זאת שאלה שבאמת צריך לבדוק אותה

שלום דנינו: כן

שלום דנינו:  בעצם מסבסדים

דוד ביטן: אבל עכשיו לא נוכל

דוד ביטן:  אני מבקש מהאוצר לשים לב

דוד ביטן:  הגיע הזמן שלא תבטלו את הקשישים

דוד ביטן:  תנו להם, מגיע להם

דוד ביטן:  זה גם מראה מה אנחנו חושבים על הנושא של הקשישים

ד"ר עידית חנוכה: "והדרת פני זקן"

דוד ביטן: "והדרת פני זקן" אומרים לי

דוד ביטן:  מספיק כבר עם זה, שתמיד אותם שמים בצד

דוד ביטן:  לא יכול להיות דבר כזה

דוד ביטן:  מה גם שהשר הלכה למסיבת עיתונאים

דוד ביטן:  מה, היא עושה  מסיבת עיתונאים? לא הבנתי

דוד ביטן:  איך היא יכולה לוותר בלי לעשות ישיבה על העניין? מה, זה עניין שלה באופן אישי, שהיא מוותרת על משהו? לא הבנתי את זה

דוד ביטן:  יש מערכת שלמה

דוד ביטן:  ועדת הכלכלה

דוד ביטן:  מה, לכנסת אין מה להגיד פה? הרי התחלנו דיונים על זה

דוד ביטן:  אז זה לא רק עניין שלה עם משרד האוצר על מנת להגיד: אני ביטלתי את ה-12%

דוד ביטן:  12%, דרך אגב, בוטל מצד אחד ויעלה כמה אחוזים אחר כך מצד שני

דוד ביטן:       אז אני מבקש עד ה-6 בספטמבר – בכל מקרה, אני הולך לעשות ישיבה אצל ראש הממשלה

דוד ביטן:  אני לא מוותר על התקציב הזה, על ה-360 מיליון לקשישים

דוד ביטן:  אין  מצב כזה

דוד ביטן:  אני לא יודע ממי תורידו, למי תוסיפו

דוד ביטן:  זו בעיה שלכם, לא שלי

דוד ביטן:  אתם בעצם יצרתם מצב ששמתם פס על ועדת הכלכלה

דוד ביטן:  נראה לכם שאני אוותר לכם על זה?     אני לא רוצה להילחם איתכם כרגע

דוד ביטן:  אין ישיבות עכשיו

דוד ביטן:  אני גם לא יכול לאיים עליכם בכלום

דוד ביטן:  אבל אתם יודעים מה, בסיבוב, בסוף  כולם מגיעים אלינו

דוד ביטן:  נכון או לא, ועדת הכספים? אמת? אוקיי

דוד ביטן:       אז אני מבקש מכם, תחשבו טוב

דוד ביטן:  בינתיים, אנחנו נקיים ישיבה עם ראש הממשלה בעניין הזה

דוד ביטן:  אנחנו לא מוותרים על העניין הזה

דוד ביטן:  תודה רבה

שלום דנינו: אתה נועל את הישיבה?     

דוד ביטן: נעלתי את הישיבה הזאת